cyanic-selkie/wikianc huggingface dataset:
Վլադիմիր Ռիբակ
Քաղաքական գործունեություն
1976 թվականի սեպտեմբերից մինչև 1980 թվականի օգոստոսը Դոնեցկ քաղաքում Ուկրաինայի Կոմունիստական կուսակցության կոմիտեի Կիևի շրջանային կուսակցական հանձնաժողովի նախագահ։ 1980 թվականի սեպտեմբերից մինչև 1982 թվականի օգոստոսը՝ Ուկրաինայի Կոմկուսի Կենտկոմին կից բարձրագույն կուսակցական դպրոցի ունկնդիր։ 1982 թվականի օգոստոսից մինչև 1983 թվականի հոկտեմբերը՝ Դոնեցկի մարզկոմի կազմակերպչական-կուսակցական աշխատանքի բաժնի հրահանգիչ։ 1983 թվականի հոկտեմբերից մինչև 1988 թվականի սեպտեմբեր՝ Դոնեցկ քաղաքի Կոմկուսի կոմիտեի կողմից Կիևի շրջանային խորհրդի քարտուղար։ 1988 թվականի սեպտեմբերից մինչև 1992 թվականի նոյեմբեր՝ Կիևի շրջանային խորհրդի և Դոնեցկի շրջանային գործադիր կոմիտեի նախագահ։ 1992 թվականի նոյեմբերից մինչև 1993 թվականի սեպտեմբեր՝ Դոնեցկի Ժողովրդական պատգամավորների քաղաքային խորհրդի գործկոմի նախագահի առաջին տեղակալ։ 1993 թվականի սեպտեմբերից՝ Դոնեցկի Ժողովրդական պատգամավորների քաղաքային խորհրդի գործկոմի նախագահ և Դոնեցկի քաղաքային ղեկավար։ Եղել է Դոնեցկի մարզային խորհրդի նախագահի տեղակալ (1994 թվականի օգոստոս)։ Տեղական ինքնակառավարման հարցերի համակարգող և խորհրդի անդամ (1998 թվականի սեպտեմբերից մինչև 2000 թվականի դեկտեմբեր), Ուկրաինայի նախարարների կաբինետին կից տեղական ինքնակառավարման հարցերով միջգերատեսչական հանձնաժողովի անդամ (1998 թվականի հուլիսից), Ազգային խորհրդի համապետական, տարածաշրջանային և տեղական ինքնակառավարման մարմինների գործունեության համաձայնեցման անդամ (2000 թվականի դեկտեմբերից)։ 1997 թվականին Նիկոլայ Ազարովի և Եֆիմ Զվյագիլսկու հետ համատեղ հիմնադրել է «Ուկրաինայի տարածաշրջանային վերածննդի կուսակցությունը» (ապագա «Ռեգիոնների կուսակցությունը») և դարձել նրա առաջին նախագահը։
1998 թվականի մարտին ընտրվել է Ուկրաինայի III գումարման Ժողովրդական պատգամավոր Դոնեցկի մարզի № 45 ընտրատարածքի «ռեգիոնալ վերածննդի կուսակցությունից» (ստացել է ընտրողների 43,5 %-ի աջակցությունը)։ Գերագույն ռադայում ընդգրկվել է «Ժողովրդա-դեմոկրատական կուսակցության» կազմում, «Ուկրաինայի Վերածնունդ» խմբի անդամ (1999 թվականի փետրվարից մինչև 2000 թվականի փետրվարը ղեկավար, 2000 թվականի փետրվարից 2001 թվականի մարտ՝ լիազորված ներկայացուցիչ)։ 2001 թվականի մարտից՝ պատգամավորական խմբի, իսկ հետագայում՝ «Ուկրաինայի տարածաշրջաններ» խմբակցության նախագահ։ Պետական շինարարության, տեղական ինքնակառավարման և խորհուրդների գործունեության հարցերով խորհրդարանական կոմիտեի նախագահի առաջին տեղակալ (1998 թվականի հուլիսից 2000 թվականի փետրվար), պետականաշինության և տեղական ինքնակառավարման հարցերի կոմիտեի նախագահի առաջին տեղակալ (2000 թվականի փետրվար)։
2001 թվականին «տեղական ինքնակառավարման եկամուտների համակարգի շուկայական փոխակերպման գործընթացների կարգավորումը» թեմայով ատենախոսություն է պաշտպանել։
1998 թվականից Ուկրաինայի Գերագույն ռադայի 3-7 գումարումների ժողովրդական պատգամավոր։ 2006 թվականի օգոստոսի 4-ից 2007 թվականի մարտի 21-ը Ուկրաինայի փոխվարչապետ, շինարարության, ճարտարապետության և բնակարանային-կոմունալ տնտեսության նախարար։
2012 թվականի դեկտեմբերի 13-ից մինչև 2014 թվականի փետրվարի 22-ը՝ Ուկրաինայի Գերագույն ռադայի նախագահ ։
Ուկրաինայում 2013-2014 թվականների քաղաքական ճգնաժամի ժամանակ 2014 թվականի փետրվարի 21-ին հրաժարականի դիմում է ներկայացրել։ 2014 թվականի փետրվարի 22-ից Ուկրաինայի նախագահ Վիկտոր Յանուկովիչը իր հարցազրույցում հայտարարել էր, որ Վլադիմիր Ռիբակը փետրվարի 21-ին ծեծի է ենթարկվել Եվրամայդանի կողմնակիցների կողմից, իսկ նրա ավտոմեքենայի վրա կրակել են ։ Ինքը՝ Վլադիմիր Ռիբակը 2014 թվականի փետրվարի 23-ին հերքել էր նախագահի այդ վարկածը ։
«Ռեգիոնների» կուսակցության նախագահի առաջին տեղակալ ։ 2014 թվականի փետրվարի 28-ից՝ կուսակցության նախագահի պաշտոնակատար ։ 2014 թվականի մարտի 29-ին «պատվավոր առաջնորդ» պաշտոնը վերացնելու պատճառով «նախագահի պաշտոնակատարը» կրկին սկսել է համապատասխանել կուսակցության ղեկավարին։
Արտաքին հղումներ
Կատեգորիա:Ուկրաինայի քաղաքական գործիչներ Կատեգորիա:Ուկրաինայի նախարարներ Կատեգորիա:21-րդ դարի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:ԽՄԿԿ անդամներ Կատեգորիա:Գիտնականներ այբբենական կարգով Կատեգորիա:Տնտեսագիտական գիտությունների դոկտորներ
Քաջիկ Գևորգյան
Քաջիկ Նահապետի Գևորգյան, ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից ԱԺ Պետական-իրավական հարցերի մշտական հանձնաժողովի անդամ ։
Կենսագրություն
Քաջիկ Գևորգյանը ծնվել է 1993 թվականի նոյեմբերի 1-ին։
Մինչև 2011 թվականը սովորել է Երևանի պետական համալսարանի տնտեսագիտության և կառավարման ֆակուլտետի տնտեսագիտության տեսություն բաժինում, իսկ 2013 թվականին ավարտել է Երևանի պետական համալսարանի նույն ֆակուլտետի մագիստրատուրան։ Տնտեսագետ է։
2013-2016 թվականներին եղել է Հայաստանի վերահսկիչ պալատի առաջին բաժնի մասնագետ։
Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 6 ընտրատարածքի տարածքային ընտրական ցուցակով։
Ընտանիք
Քաջիկ Գևորգյանը ամուսնացած է։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ տնտեսագետներ
Tones and I
Թոնի Ուոթսոն (Toni Watson, ), առավել հայտնի է որպես Tones and I, ավստրալիացի երգչուհի ։
Կենսագրություն
Մեծացել է Մորնինգտոն թերակղզում (Վիկտորիա նահանգ) ։ Դպրոցում սովորել է ստեղնաշարային գործիքներ նվագել ։ Աշխատել է մանրածախ առևտրի համակարգում ։
2018 թվականին փողոցային ելույթների թույլատվություն է ստացել և իր ընկերը խորհուրդ է տվել մեկնել և ելույթ ունենալ Բայրոն-Բեյում (Նոր Հարավային Ուելս)։ Ֆուրգոն գնելով, նա երկու շաբաթ արձակուրդ է վերցրել և մեկնել է։ Հենց առաջին երեկո նրան մի մարդ այցեքարտ հանձնեց, որը հետագայում դարձավ նրա մենեջերը։ Արդյունքում, նա վերադարձավ արձակուրդից և ինքնակամ հեռացավ աշխատանքից, որից հետո Բայրոն-Բեյ տեղափոխվեց։
Թոնիի առաջին ստուդիական ձայնագրությունը դարձավ «Johnny Run Away»-ը։ Երգը 2019 թվականի փետրվարին Triple J Unearthed հարթակում տեղադրելուց հետո միանգամից նկատվեց։ Արդեն 12 ժամ անց այն դրական կարծիքներ ուներ, իսկ լսումները արագ աճում էին ։ Մայիսի 10-ին երգը հավաքեց 3, 5 միլիոն սթրիմ։
Հաջորդ ինքնահրապարակված սինգլը «Dance Monkey»-ն է, թողարկված մայիսի սկզբին։ Հունիսի 24-ին ՅուԹյուբում տեղադրվել է երգի տեսահոլովակը, որը սկսեց արագ դիտումներ հավաքել։
Հուլիսին թողարկվեց երրորդ՝ «Never Seen the Rain» սինգլը ։ Այդ ժամանակ նա հայտարարեց իր՝ The Kids Are Coming դեբյուտային մինի ալբոմի մասին, իսկ ալբոմին աջակցող ավստրալիական շրջագայության բոլոր տեմսերը վաճառվել էին ։
Երաժշտության ձայնագրման ընկերությունների ավստրալիական միության ARIA Awards մրցանակաբաշխության հոկտեմբերի 9-ին թողարկված առաջադրվածների ցուցակում երգչուհու անունը նշվում է ութ անվանակարգում՝ «Լավագույն արտիստ», «Տարվա հայտնիություն», «Լավագույն փոփ թողարկում», «Լավագույն անկախ թողարկում», «Լավագույն հոլովակ», «Տարվա երգ» ։
Նոյեմբերի կեսերին «Dance Monkey» երգը ռեկորդ է գրանցել Ավստրալիայում ամենից շատ 1-ին հորիզոնականում երկար անցկացնելով՝ 16 շաբաթ։ Այդպես նա մեկ շաբաթով առաջ է անցել նախկին ռեկորդակիր Էդ Շիրանի «Shape of You» երգին ։
Նոյեմբերի 27-ին տեղի ունեցած ARIA Awards մրցանակավաշխության ժամանակ Tones and I-ը հաղթել է չորս անվանակարգում՝ «Լավագույն արտիստ», «Տարվա հայտնիություն», «Լավագույն փոփ թողարկում», «Լավագույն անկախ թողարկում», իսկ  երկու՝ «Լավագույն հոլովակ» և «Տարվա երգ» անվանակարգերը զիջել է Գայ Սեբաստիանին և նրա «Choir» երգին ։
Դեկտեմբերի սկզբի դրությամբ «Dance Monkey» երգը արդեն 19 շաբաթ է, ինչ գտնվում է ավստրալիական չարթի առաջին հորիզոնականում ։
Արտաքին հղումներ
Կատեգորիա:Ավստրալիացի երաժիշտներ Կատեգորիա:Ավստրալիացի երգչուհիներ Կատեգորիա:21-րդ դարի երգիչներ և երգչուհիներ
Մեռեկյուլա
Մեռեկյուլա (Merekülä), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 14 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Նովոպավլովկա (գյուղ, Ջանկոյի շրջան)
Նովոպավլովկա (Новопавлівка, Novopavlovka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Էդուարդ Հայրապետյան (կոմպոզիտոր)
Կենսագրություն
Էդուարդ Գրիգորի Հայրապետյանը ծնվել է 1949 թվականի սեպտեմբերի 5-ին Երևանում ։ Նախնական երաժշտական կրթությունը ստացել է Տիգրան Չուխաջյանի անվան երաժշտական դպրոցում։ Այստեղ դաշնամուրի պարապմունքներին զուգահետ նաև սովորել է Գևորգ Արմենյանի ստեղծագործական դասարանում։ 1966 թվականին սովորել է Ռոմանոս Մելիքյանի անվան երաժշտական ուսումնարանում՝  կոմպոզիտոր Գրիգոր Հախինյանի   մոտ, իսկ 1968-1973 թվականներին Երևանի Կոմիտասի անվան պետական կոնսերվատորիայում՝  կոմպոզիտոր Գրիգոր Եղիազարյանի  ստեղծագործական դասարանում։ 1976 թվականին դարձել է  Հայաստանի կոմպոզիտորների միության անդամ։
Գործունեություն
Էդուարդ Հայրապետյանը հեղինակ է հայրուրից ավելի ստեղծագործությունների․ այդ թվում տասներեք սիմֆոնիա՝ որից չորսը մեծ սիմֆոնիկ նվագախմբի և ինը` կամերային նվագախմբի համար, 22 սոնատ և 26 կոնցերտ՝ գրված տարբեր  գործիքների համար (դաշնամուրի, ջութակի, ալտի, թավջութակի, ֆլեյտայի, հոբոյի, կլառնետի, ֆագոտի), կրկնակի կոնցերտ Ալտի և Ջութակի համար, 2 օրատորիա՝ «1915» և «Երկիր Նաիրի», ինչպես նաև «Ցանկություն» տրամվայը»  բալետ (ըստ Թ․ Ուիլյամսի)։ Կոմպոզիտորը գրել  է բազմաթիվ  վոկալ և խմբերգային ստեղծագործություններ Միսաք Մեծարենցի, Հակոբ Մովսեսի, Եղիշե Չարենցի, Ջորջ Բայրոնի, Յոզեֆ Ֆոն Այխենդորֆի, Շտեֆան Գեորգեի, Գեորգ Թրակլի, Ռայներ Մարիա Ռիլկեի, Ռոման Կիմիի բանաստեղծությունների հիման վրա։ Հայրապետյանի ստեղծագործությունները հնչել են հեղինակավոր միջազգային փառատոններում Բուդապեշտում (1986թ.), Զագրեբում (1991թ.), Շվեդիայում (1992թ.), Սալոնիկում (1998թ.),  Օդեսսայում (“Prima Vista” 1998թ. և 1999թ.),  և Բեռլինում (2010-2011 թ.թ YUNG EURO CLASSIC): Նրա երաժշտությունը հաջողությամբ կատարվել է Հայաստանում, Վրաստանում, Ռուսաստանում, Ուկրաինայում, Մերձբալթյան երկրներում, Չեխիայում, Լեհաստանում, Կանադայում, Գերմանիայում, Միացյալ Նահանգներում, Լիբանանում, Կիպրոսում, Շվեյցարիայում, Ֆրանսիայում, Անգլիայում և Հունգարիայում։ Կոմպոզիտորի ստեղծագործությունները մինչ այժմ հնչել են դիրիժորներ՝ Դավիթ Խանջյանի, Վահագն Պապյանի, Էմին Խաչատրյանի, Զավեն Վարդանյանի, Մերուժան Սիմոնյանի, Արամ Ղարաբեկյանի, Վահան Մարտիրոսյանի, Սերգեյ Սմբատյանի, Ռոբերտ Մլքեյանի, Վալերիյ Մատյուխինի, Մարեկ Տրաչի, Անտոն Շարոեվի ղեկավարությամբ, նաև՝ Կոմիտասի անվան  լարային կվարտետի,  կատարողներ՝ Մեդեա Աբրահամյանի, Բագրատ Վարդանյանի, Ալեքսանդր Կոսեմյանի, Մարկ Պեկարսկու, Մովսես Պողոսյանի, Մաքսիմ Նովիկովի, Նարեկ Հախնազարյանի, Նարե Արղամանյանի կատարմամբ։
Պարգևներ
Hoefgen» (Գերմանիա 1999, 2000թթ․)
Գուրամ Գեգեշիձե
Գուրամ Գեգեշիձե (გურამ გეგეშიძე, ), վրացի արձակագիր։
Առաջին պատմվածքը՝ «Քանի դեռ միասին ենք», տպագրվել է 1957 թվականին, «Ցիսկարիի» առաջին համարում։ «Նակադուլի» հրատարակչությունը 1965 թվականին լույս է ընծայել նրա առաջին գիրքը՝ «Արև է, ջերմ»։ Մեծ ընդունելության է արժանացել նրա «Մեղսագործը» վեպը ։
Աղբյուրներ
Կատեգորիա:Վրացի գրողներ Կատեգորիա:Վրացի արձակագիրներ Կատեգորիա:Թբիլիսիի պետական համալսարանի շրջանավարտներ
Սիմոնե Ինձագի
Սիմոնե Ինձագի (Simone Inzaghi, ), իտալացի նախկին ֆուտբոլիստ, «Ինտեր» ակումբի մարզիչ, իտալացի ֆուտբոլային մարզիչ Ֆիլիպպո Ինձագիի կրտսեր եղբայրը։
Կարիերա
Սիմոնե Ինձագին իր կարիերան սկսել է 1993 թվականին տեղի «Պյաչենցայում»։ Առաջին մրցաշրջանում Ինձագին խաղային պրակտիկա է ձեռք բերել և վարձավճարով ուղարկվել կիսապրոֆեսիոնալ «Կարպի» ակումբ, որտեղ անցկացրել է 9 խաղ։ Հաջորդ մրցաշրջանը Սիմոնե Ինձագին անցկացրել է «Նովարա» ակումբում, որն այդ ժամանակ հանդես էր գալիս Սերիա D-ում։ Սիմոնե Ինձագին հաջորդ երկու մրցաշրջաններն անցկացրել է «Լումեցանայում» և «Բրեշելոյում»։
1998 թվականին նա վերադարձել է «Պյաչենցա», 1998-1999 մրցաշրջանի 30 խաղում նա կարողացել է 15 անգամ գրավել դարպասը։ 1999-2000 թվականների մրցաշրջանում Սիմոնե Ինձագին պայմանագիր է կնքել Ա Սերիայի Հռոմի Լացիո։ Նա իր առաջին մրցաշրջանը հաջող է ելույթ ունեցել «Լացիոյի» կազմում։
Ինձագին Լիգայի 22 հանդիպումներում խփել է 7 գոլ, իսկ ՈւԵՖԱ-ի Չեմպիոնների լիգայի 11 խաղում՝ 9 գոլ։ 2000 թվականի մարտի 14-ին Ինձագին 4 գոլ է խփել Մարսելի Օլիմպիկի դարպասին՝ դառնալով երկրորդ խաղացողը Մարկո վան Բաստենից հետո, որը Չեմպիոնների լիգայի մեկ խաղում երեքից ավելի գոլ է խփել։ 2022 թվականի օգոստոսի դրությամբ Ինձագին մնում է միակ իտալացին, որը 4 գոլ է խփել Չեմպիոնների լիգայի խաղում։ Սիմոնե և Ֆիլիպո Ինձագիները նույնպես մնում են միակ եղբայրները, որոնք հեթ-տրիկի հեղինակ են դարձել Չեմպիոնների լիգայում։
1999-2000 մրցաշրջանում Ինձագին «Լացիոյի» կազմում դարձել է Ա Սերիայի չեմպիոն, Իտալիայի գավաթակիր և սուպերգավաթակիր։ Նույն մրցաշրջանում Սիմոնեն իր նորամուտն է նշել Իտալիայի ֆուտբոլի ազգային հավաքականի կազմում իսպանացիների դեմ խաղում։
2004 թվականին նա վարձավճարով ուղարկվել է «Սամպդորիա», սակայն կարճ ժամանակ անց՝ նորից «Լացիո», որտեղ սկսել է ավելի ու ավելի քիչ խաղալ․ հաջորդ 2 տարիների ընթացքում նա խաղադաշտ է դուրս եկել ընդամենը 12 անգամ։ Հետագայում նա տեղափոխվել է «Ատալանտա»։ Ինձագին նորից փորձել է գտնել իր խաղը, սակայն չի ստացվել։ Նա խաղադաշտ է դուրս եկել 19 խաղում, սակայն գոլեր չի խփել։ 2008-2009 մրցաշրջանում Սիմոնե Ինձագին կրկին վերադարձել է «Լացիո»։ Այդ մրցաշրջանում նա 2004 թվականից ի վեր իր առաջին գոլն է խփել «Լեչեի» դեմ խաղում։
2010 թվականի մայիսի 23-ին Ինձագին ավարտել է իր ֆուտբոլային կարիերան ։
Մարզչական կարիերա
2014 թվականի հունվարի 7-ին նշանակվել է «Լացիոյի» երիտասարդական թիմի գլխավոր մարզիչ։ 2016 թվականի ապրիլի 3-ից «Լացիոյի» առաջին թիմի գլխավոր մարզիչն է ։ 2016-2021 թվականներին եղել է  «Լացիոյի» հիմնական թիմի գլխավոր մարզիչը, 2020 թվականի հունվարի 11-ին «Լացիոն» նրա գլխավորությամբ 10-րդ անընդմեջ հաղթանակն է տարել Ա Սերիայում՝ սեփական հարկի տակ հաղթելով « Նապոլիին »։ Այդ ցուցանիշը դարձել է լավագույնը ակումբի պատմության մեջ բոլոր մարզիչների մեջ ։ 2021 թվականի հունիսի 3-ին հայտարարվել է, որ Սիմոնեն երկու տարվա պայմանագիր է ստորագրել «Ինտերի» հետ և դարձել ակումբի գլխավոր մարզիչը  ։
Ընտանիք
Ունի որդի՝ Թոմազոն (ծնված 2001 թվականի ապրիլի 29-ին), մոդել և դերասանուհի Ալեսիա Մարկուզիից։ 2018 թվականին նա ամուսնացել է Գայա Լուկարելլայի հետ։
Ավագ եղբայրը՝ Ֆիլիպոն, նույնպես եղել է ֆուտբոլիստ, հարձակվող, 2006 թվականի աշխարհի չեմպիոն, Չեմպիոնների լիգայի կրկնակի հաղթող և Իտալիայի եռակի չեմպիոն։ «Ռեգինա» ֆուտբոլային ակումբի գլխավոր մարզիչն է։
Որպես ֆուտբոլիստ
«Լացիո»
Որպես մարզիչ
«Լացիո»
Արտաքին հղումներ
Կատեգորիա:Իտալացի ֆուտբոլային մարզիչներ Կատեգորիա:Ատալանտայի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Տղամարդիկ Կատեգորիա:Ֆուտբոլիստներ Կատեգորիա:Անձինք Կատեգորիա:Ֆուտբոլային մարզիչներ այբբենական կարգով
Ֆուտբոլային լիգայի գավաթ 1989-90
Ֆուտբոլային լիգայի գավաթ 1989-90, Ֆուտբոլային լիգայի գավաթի 30-րդ խաղարկությունն է, որում հաղթեց «Նոթինգհեմ Ֆորեստ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1988 ֆուտբոլում Կատեգորիա:1989 ֆուտբոլում
Արմենակ Ալաջաջյան
Արմենակ Միսակի Ալաջաջյան, հայ բասկետբոլիստ, բասկետբոլի մարզիչ, ԽՍՀՄ սպորտի վաստակավոր մարզիչ (1964)։ Ընգրված է Եվրալիգայի բոլոր ժամանակների լավագույն 50 բասկետբոլիստների ցանկում ։
Կենսագրություն
Արմենակ Ալաջաջյանը ծնվել է 1930 թվականի դեկտեմբերի 25-ին Եգիպտոսի Ալեքսանդրիա քաղաքում, Հայոց ցեղասպանությունից մազապուրծ եղած հայ ընտանիքում։ Երիտասարդ տարիներին Ալաջաջյանը հաճախել է Եգիպտոսի «Պողոսյան» վարժարանը, որն ավարտել է 1947 թվականին։ 1948 թվականին նա միանում է հայրենադարձության]] մեծ ալիքին և որոշում է գալ և ապրել Խորհրդային Հայաստանում։ 1948 թվականին նա տեղափոխվում է Հայաստան և ընդունվում է Երևանի Ֆիզիկական կուլտուրայի ինստիտուտ ։
Բասկետբոլային գործունեություն
Սկզբնական շրջանում սկսել է խաղալ Երևանի «ՖԻՄԱ» թիմում, այնուհետև Հայաստանի համապետական թիմում, որից հետո տեղափոխվել է Ղազախստան և խաղացել Ալմաթիի «Բուրեվեստնիկ» թիմի կազմում։
Ղազախստանում հաջողություններ գրանցելուց հետո, Ալաջաջյանին 1959 թվականին հրավիրում են Մոսկվա, որտեղ նա սկսում է խաղալ «ԲԿՄԱ» թիմի (Բանակային սպորտային կենտրոնական ակումբ, Մոսկվա) կազմում։ «ԲԿՄԱ» թիմին միանալուց կարճ ժամանակ անց, 1960 թվականին, իր թիմն այն ժամանակ հավասարը չունեցող ռեկորդ է սահմանում. 11 խաղ, 11 հաղթանակ ։
Խորհրդային համամիութենական թիմին միանալուց հետո նույնպես նա շարունակում էր ռեկորդներ սահմանել բասկետբոլի ասպարեզում։ Ամենահիշարժան ձեռքբերումներից մեկն իր մասնակցությամբ իր թիմի հաջող խաղն էր 1964 թվականի` Տոկիոյի Միջազգային օլիմպիադայի ժամանակ, որի արդյունքում թիմն արծաթե մեդալի արժանացավ ։
Վերադարձ կանադա
Շուտով Արմենակ Ալաջաջյանի մոտ խնդիրներ առաջացան, որոնք դժվարացնում էին Խորհրդային Միությունում իր գործունեությունը ։ Սպորտսմենին սկսեցին թույլ չտալ, որ շատ խաղերի մասնակցի և շատ երևա ասպարեզում. նրան նույնիսկ թույլ չէին տալիս, որ Եվրոպա մեկնի հյուրախաղերի մասնակցելու նպատակով։ Նրան արգելում էին այն պատճառաբանությամբ, որ իր մեծ քույրը Կանադայում է բնակվում, և դա կարող էր պատճառ դառնալ իր կողմից սխալ քայլերի։ Իր հարցազրույցներից մեկում Ալաջաջյանն ասել էր, որ Պետական անվտանգության կոմիտեն բազմիցս փորձել է իրեն ներգրավել այդ կառույցի հետ համագործակցության գործում, սակայն նա շարունակաբար համառորեն մերժում էր այդ առաջարկները, քանզի իրեն քաղաքականությունն ու իշխանությունը չէին հետաքրքրում։
ՊԱԿ-ի կողմից ճնշումների արդյունքում Արմենակ Ալաջաջյանը որոշեց արտագաղթել Կանադա՝ իր քույրերի մոտ։ Ալաջաջյանն արտագաղթեց Կանադա 1974 թվականին։ Այդ տարիներին Կանադայում ամենահայտնի խաղաձևը հոկեյն էր, և բասկետբոլին մեծ ուշադրություն չէր դարձվում։
Ալաջաջյանն ընկերներ ուներ ԱՄՆ-ում, ովքեր հենց բասկետբոլի ասպարեզում ունեին ձեռքբերումներ. նրանցից մեկը Լարրի Բրաունն էր, ով 1964 թվականին Խորհրդային Միության դեմ Տոկիոյի օլիմպիական խաղերում ԱՄՆ թիմի կազմում էր խաղացել։ Այդ տարիներին նա Բասկետբոլի ազգային ասոցիացիայի (NBA) բասկետբոլի թիմի մարզիկն էր։ Նա Ալաջաջյանին առաջարկում է մեկնել ԱՄՆ և շարունակել իր մասնագիտական գործունեությունը, սակայն Ալաջաջյանի մայրը դեմ է լինում, քանզի բոլորովին վերջերս էր իր տղան միացել ընտանիքի անդամներին, և իրենց համար անընդունելի էր, որպեսզի նա իրենց թողնի և մեկնի ԱՄՆ։ Նա որոշում է մնալ Կանադայում։
Ալաջաջյանը շարունակում է Կանադայում իր հետագա կյանքի ընթացքում ներգրավվել բասկետբոլի մեջ։ 1974-1975 թվականներին նա աշխատանքի է անցնում «Համբեր Քոլեջում» («Humber College»)՝ որպես այդ ուսումնական հաստատության բասկետբոլի թիմի մարզիչ։ 1974-1990 թվականներին Ալաջաջյանը շարունակում է իր սպորտային գործունեությունը՝ որպես Տորոնտոյի Հայ Բարեգործական Ընդհանուր Միության բասկետբոլի թիմի մարզիկ։ Տորոնտոյում ապրելու տարիներին նա նաև իր բարեգործական աջակցությունն է ցուցաբերել «Սուրբ երրորդություն» հայկական եկեղեցուն, Հայ Բարեգործական Ընդհանուր Միությանը և հայ համայնքի մի շարք այլ ծրագրերի ։
1990 թվականի սկզբներին փորձ է արվել Ալաջաջյանին ընդգրկել ԱՄՆ Մասաչուսեթս քաղաքի «Հայտնիների թանգարանի» բասկետբոլի սրահում (Basketball Hall of Fame, Massachusetts), սակայն այդ փորձերը հաջողությամբ չեն պսակվել, քանի որ այդ տարիներին արտասահմանյան բասկետբոլի աստղերի հանդեպ մեծ հետաքրքրություն չկար, հատկապես, երբ խոսքը վերաբերում էր Խորհրդային Միության հայտնիներին։
Գրական գործունեություն
Արմենակ Ալաջաջյանի գրքերը, հրապարակած նյութերն ու իր մասին պատմող հրապարակումները հազարավոր օրինակներով տարածվել են Խորհրդային Միությունում ։ Բասկետբոլի ոլորտում իր ներդրումների մասին հրապարակումներ և ծրագրեր են ցուցադրվել և տպագրվել Հայաստանում և Խորհրդային Միության մյուս երկրներում։ Ալաջաջյանը ռուսերեն լեզվով հրապարակված երկու գրքերի հեղինակ է. «Բասկետբոլիստի նոթեր» (Մոսկվա, «Ֆիզիկական կուլտուրայի և սպորտի հրատարակչություն», 125 էջ), և «Ոչ միայն բասկետբոլի մասին» (Մոսկվա, «Մոլոդայա գվարդիա», 319 էջ.։ Թարգմանված է նաև էստոներեն լեզվով) ։
Հիշատակ
2014 թվականի փետրվարի 23-27-ը Երևանում անցկացվել է Արմենակ Ալաջաջյանի անվան բասկետբոլի միջազգային պատանեկան մրցաշար ։
Մահացել է 2017 թվականի դեկտեմբերի 4-ին Տորոնտոյում, 86 տարեկան հասակում։
Սադու գեղ
Սադու գեղ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։ Գտնվում էր Տիգրիս գետի ձախ կողմում, Դիարբեքիր քաղաքից 10 կմ հարավ-արևելք։
Պատմություն
Գյուղն ավերվել է 1915 թվականի Մեծ եղեռնի ժամանակ։ Բնակչությունը կոտորվել կամ տարագրվել է։
Բնակչություն
XX դարի սկզբին ուներ մոտ 1000 հայ բնակիչ։ Բնակիչները եղել են քաջ և խիզախ։
Տնտեսություն
Ավանդույթի համաձայն գյուղում շատ աղավնիներ էին պահում։
Գյուղում կար հորդաբուխ աղբյուրներ, որոնցով բնակիչները ջրաղացներ էին աշխատեցնում։
Պատմամշակութային կառույցներ
Բնակավայրն ուներ Թուխ Մանուկ Խաչ վանքը, որին կից գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Ֆուտբոլային լիգայի գավաթ 1990-91
Ֆուտբոլային լիգայի գավաթ 1990-91, Ֆուտբոլային լիգայի գավաթի 31-րդ խաղարկությունն է, որում հաղթեց «Շեֆիլդ Ուենսդեյ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1990 ֆուտբոլում Կատեգորիա:1991 ֆուտբոլում
(6274) Տայզաբուրո
Միջին հեռավորությունը Արեգակից կազմում է 2,149876 ա. մ., առավելագույնը մոտենում է 1,8999 ա. մ. հեռավորության վրա և հեռանում 2,3998 ա. մ. ։ Արեգակի շուրջ մեկ ամբողջական պտույտ է կատարում 1151,38 երկրային օրվա ընթացքում, իր ուղեծրով շարժվելով միջինում 0,312668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,93° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հորովել (երգի և պարի պետական համույթ)
Հորովել, հայ ազգագրական երգի ու պարի պետական համույթ։
Պատմություն
Ստեղծվել է 1946 թվականին, Վանաձորում, պետական համույթ է՝ 1972 թվականից։ Գեղարվեստական ղեկավարներ՝ Վ. Կոտոյան (1972-1974), Լ. Սարգսյան (1974-90), Ս. Ռոստունի (1990-94), Է. Կրոյան (1994-97), Գ. Անանյան (1997 թվականից), գլխավոր բալետմայստեր՝ Խ. Մարգարյան (1972 թվականից)։
Երկացանկում ընդգրկված են հայ ազատագրական երգեր ու պարեր, հայ կոմպոզիտորների ստեղծագործություններ։ «Հորովել»-ի կատարողական կազմը բաղկացած է 44 հոգուց՝ 20 պարող, 12 երգիչ, 12 նվագող։ Հորովելը հանդես է եկել Գերմանիայում, Ֆրանսիայում, Լեհաստանում և այլուր։
Կատեգորիա:Հայկական երաժշտական խմբեր
Պիպարկուկաս
Պիպարկուկաս (piparkūkas,piparkook,piparkakku,pepparkaka,pepperkaker), ավանդական ամանորյա թխվածքաբլիթ Շվեդիայում, Ֆինլանդիայում, Լատվիայում և Էստոնիայում։ Բառացի թարգմանաբար պիպարկուկաս նշանակում է համեմված թխվածքաբլիթ, պղպեղի և կոճապղպեղի ավելացման պատճառով, որոնք տալիս են թխվածքաբլիթին կծու համ ։
Պատրաստում
Ալյուրից, շաքարավազից, ձվերից, կարագից և այլ համեմունքներից պատրաստվում է խմորը։ Հնարավոր է նաև թթվասերի, մեղրի, ընկույզի ավելացումը նրա մեջ։ Պատրաստի խմորը դնում են շերտերով 1 սմ հաստությամբ և կտրում են տարբեր ձևի արձանիկիներ կամ պատրաստում են ձեռքով։ Թխվածքաբլիթը պատրաստվում է 10-15 րոպեում։
Ծանոթագրություններ
Կատեգորիա:Թխվածքաբլիթներ Կատեգորիա:Լատվիական խոհանոց Կատեգորիա:Էստոնական խոհանոց Կատեգորիա:Սուրբծննդյան խոհանոց
Լեզ Օտիե Պապիոն
Լեզ Օտիե Պապիոն (Les Authieux-Papion), համայնք Ֆրանսիայի Ստորին Նորմանդիա մարզի Կալվադոս գավառում ։
2017 թվականի հունվարից Մեզիդոն Կանոն, Կուպսարտ, Կրևեկեր ան Օժ, Կրուասանվիլ, Գրանշան լը Շատո, Լեկոդ, Մանի լա Կամպան, Մանի լը Ֆրել, Լը Մենիլ Մոժե, Մոնտեյ, Պերսի ան Օժ, Սեն Ժյուլեն լը Ֆոկոն և Վիե Ֆյումե համայնքների հետ միասին հանդիսանում է Մեզիդոն Վալե դ'Օժ համայնքի մաս։
Աշխարհագրություն
Գտնվում է Փարիզ քաղաքից 170 կմ արևմուտք, Կան քաղաքից` 34 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 48 աշխատունակ (15-64 տարեկան) բնակիչ, որոնցից ակտիվ էին 32-ը, իսկ ոչ ակտիվները` 16։ Ակտիվության ցուցանիշը կազմում է 66,7 %։ 32 աշխատունակ մարդկանցից աշխատել է 31 անձ (15 տղամարդ և 16 կին)։ Գործազուրկ են եղել 1 անձ (1 տղամարդ և 0 կին)։ 16 անաշխատունակներից 2-ը եղել են աշակերտներ կամ ուսանողներ, 12-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սոլդատսկայա Տաշլա
Սոլդատսկայա Տաշլա (Солдатская Ташла), գյուղ Ռուսաստանի Ուլյանովսկի մարզի Տերենգուլսկի շրջանի կազմում։
Աննա Խաչատրյան (բժիշկ)
Աննա Սարգսի Խաչատրյան (սեպտեմբերի 6, 1977, Երևան, Հայաստան), հայ բժիշկ-մորֆոլոգ, ախտաբան, բժշկական գիտությունների դոկտոր (2013), պրոֆեսոր։ Երևանի Մխիթար Հերացու անվան պետական բժշկական համալսարանի ախտաբանական անատոմիայի և կլինիկական մորֆոլոգիայի ամբիոնի դասախոս։ «Վլադիմիր Ավագյանի» անվան բժշկական կենտրոնի պաթոմորֆոլոգիական բաժանմունքի վարիչ։
Կենսագրություն
Աննա Խաչատրյանը ծնվել է 1977 թվականի սեպտեմբերի 6-ին Երևանում։ 1993 թվականին ավարտել է Երևանի թիվ 12 միջնակարգ դպրոցը՝ գերազանցությամբ։ 1994 թվականին ընդունվել և 2000 թվականին գերազանցությամբ ավարտել է Երևանի պետական բժշկական ինստիտուտի բժշկականխարգելման ֆակուլտետը։ 2000-2001 թվականներին ՀՀ ԱՆ Ս. Խ. Ավդալբեկյանի անվան Առողջապահության ազգային ինստիտուտում անցել է մասնագիտացում ՝ հիգիենա ծրագրով, 2002-2004 թվականներին Երևանի Մխիթար Հերացու անվան պետական բժշկական համալսարանում՝  ախտաբանական անատոմիա ծրագրով։
2004 թ.-ից  ԵՊԲՀ, Ախտաբանական անատոմիայի և կլինիկական մորֆոլոգիայի ամբիոն, դոցենտ,
2013 թ.-ից  «Վլադիմիր Ավագյանի» անվան բժշկական կենտրոնի պաթոմորֆոլոգիական բաժանմունքի վարիչ ։
Գիտական գործունեություն
2004 թ. պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան ,
2011 թ. ՀՀ ԲՈՀ որոշմամբ շնորհվել է դոցենտի գիտական կոչում,
2013 թ. պաշտպանել է դոկտորական թեզ՝ ստանալով բժշկական գիտությունների դոկտորի գիտական աստիճան ,
Հեղինակ է 52 գիտական հոդվածների, երկու ուսումնամեթոդական ձեռնարկների և մեկ դասագրքի` երաշխավորված ՀՀ կրթության և գիտության նախարարության կողմից։
Պարգևներ
27.10.2010 թ. ՀՀ պաշտպանության նախարարի N 1243 հրամանով պարգևատրվել է «Անբասիր ծառայաության համար» I աստիճանի մեդալով։
Ծանոթագրություններ
Կատեգորիա:Հայ բժշկուհիներ Կատեգորիա:Հայ ախտաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Ֆուտբոլային լիգայի գավաթ 1960-61
Ֆուտբոլային լիգայի գավաթ 1960-61, Ֆուտբոլային լիգայի գավաթի առաջին խաղարկությունն է, որում հաղթեց «Աստոն Վիլլա» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1960 ֆուտբոլում Կատեգորիա:1961 ֆուտբոլում
Տալդան
Տալդան (Талдан), գյուղ Ռուսաստանի Ամուրի մարզի Սկովորոդինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:20-րդ դարում հիմնադրված բնակավայրեր Կատեգորիա:Ռուսաստանի Ամուրի մարզի Սկովորոդինսկի շրջանի բնակավայրեր Կատեգորիա:1910 թվականին հիմնադրված բնակավայրեր
Նովոսելցևո (գյուղ, Ջանկոյի շրջան)
Նովոսելցևո (Новосільцеве, Tege Aqşeyh), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ակ-Շեիխ։
2010 թվականի տվյալներով Նովոսելցևո գյուղում բնակվում էր 578 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
17-րդ հարավային զուգահեռական
17-րդ հարավային զուգահեռականը հասարակածից 17° դեպի հարավ գտնվող լայնությունների շրջանագիծն է։
Զուգահեռականով հատվող տարածքները
Գրինվիչի միջօրեականից սկսած դեպի արևելք` Ամերիկա ՝
Սիս Վոժ (Սիս Յուի վտակ)
Սիս Վոժ (Сысь-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիս Յու գետի ձախ ափին՝ 20 կմ հեռավորության վրա։ Գետի երկարությունը կազմում է 27 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Թելլի Սավալաս
Խաղացել է մոտ 100 գեղարվետսական և հեռուստատեսային ֆիլմերում և սերիալներում, 1 անգամ ներկայացվել է Օսկարի, 2 անգամ ստացել է Ոսկե Գլոբուս, 1 Էմմի։ 1983 թվականին Հոլիվուդյան փառքի ծառուղում բացվել է նրա անվան աստղը։
Կենսագրություն և կարիերա
Արիստոտել «Թելլի» Սավալասը ծնվել է 1922 թվականին ԱՄՆ-ում հույն ներգաղթյալների ընտանիքում, նա 5 երեխաներից 2-րդն էր ։ Դպորցն ավարտելուց հետո ընդունվել է Կոլումբիայի համալսարան, որտեղ ուսումնասիրել է հոգեբանություն։ Երկրորդ համաշխարհային պատերազմի ժամանակ կիսատ է թողել ուսում և անցել ռազմական ծառայության, պարգևատրվել է «Purple Heart» շքանշանով։
1950-ական թթ. սկզբին աշխատել է ABC ռադիոընկերությունում, միաժամանակ վարելով Telly’s Coffee Houseթոք շոուն։ Կինոյում առավել մարմնավորել է չարագործ հերոսների։ Առավել նշանավոր դերերից են «Թռչուններ բռնողը Ալկատրասից» (1962 թ. այս դերակատարման համար ներկայացվել է որպես երկրորդ պլանի լավագույն դերասան), «Մակենայի ոսկին» և «Նորին մեծության գաղտնի ծառայությունում» (երկուսն էլ՝ 1969 թ.)։ Նրան այնուհետև մեծ ճանաչում է բելեր «Կոջակ» հեռուստասերիալը, որտեղ նա մարմնավորում է գլխավոր հերոսի՝ դետեկտիվ Թեո Կոջակի դերը, հենց այս դերի համար նա արժանացել է Էմմի և Ոսկե Գլոբուս հեղինակավոր կինոմրցանակների։
1996 թվականի TV Guide թերթի հարցման արդունքներով Թելլի Սավալասը 50 մեծագույն հեռուստաստղերի ցանկում զբաղեցրել է 33-րդ տեղը ։
Նա հայտնի է եղել նաև որպես պոկեր խաղացող, 1992 թվականին նա Պոկերի միջազգային սերիայում հասել է մինչև 22-րդ տեղ։ Սավալասը ունեցել է ֆիզիկական փոքր արատ, ձախ ձեռքի ցուցամատը դեֆորմացված է եղել ։
Թելլի Սավալասը հանդիսանում է Հոլիվուդյան հայտնի դերասանուհի Ջենիֆեր Էնիսթոնի կնքահայրը, նա Ջենիֆերի հոր լավագույն ընկերներից է եղել ։ Մահացել է 1994 թվականին շագանակագեղձի և միզապարկի քաղցկեղից ։
Մեռեմյաե
Մեռեմյաե (Meremäe), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 146 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Խավարի սիրտը
Խավարի սիրտը (Heart of Darkness), լեհ անգլիացի գրող Ջոզեֆ Քոնրադի արկածային վիպակ, որն առանձին գրքով առաջին անգամ հրատարակվել է 1902 թվականին։
Բովանդակություն
Վիպակում ներկայացվում է գլխավոր հերոս՝ ծովագնաց Մարլոուին, ով հիշում է իր ճանապարհորդությունը Կենտրոնական Աֆրիկա։ «Ընկերության» հանձնարարությամբ (տեքստում անունը չի նշվում, բայց հավանաբար ենթադրվում է, բելգիական «Ազատ Կոնգո» ընկերությունը), նա պետք է ժամաներ հեռավոր կայարան, որպեսզի իր հետ տաներ ընկերության գործակալներից մեկին՝ Կուրտց ազգանունով, ով զբաղվում էր փղոսկր հավաքելով։ Գրքի հիմնական մասը զբաղեցնում է Մարլոուի՝ տարածքին անծանոթ եվրոպացու արևադարձային գետով ճանապարհորդության պատմությունը։ Նրա պատմությունը լի է կողմնակալ, բայց ոչ պակաս սարսափելի մանրամասնություններով, ինչպես բնիկ ժողովրդի կյանքի, այնպես էլ հեռավոր գաղութում հաստատված կարգ ու կանոնի մասին։ Այնուամենայնիվ գլխավոր հերոսին ամենաշատը սարսափեցնում է Կուրտցը, որը պարզունակ բնազդների մարմնացում էր, որոնք թաքնված են յուրաքանչյուր մարդու հոգու խորքում և որոնց, եթե ազատություն տաս, ամբողջությամբ կենթարկեցնեն իրենց։
Արտաքին հղումներ
Կատեգորիա:Էկրանավորված բրիտանական վեպեր Կատեգորիա:Բրիտանական վեպեր Կատեգորիա:Անգլերեն վեպեր Կատեգորիա:Անգլերեն գրականություն Կատեգորիա:Գրքեր Կատեգորիա:Վեպեր Կատեգորիա:Բրիտանական գրականություն Կատեգորիա:Անգլիական գրականություն Կատեգորիա:Գրականություն Կատեգորիա:20-րդ դարի վեպեր Կատեգորիա:Գրական ստեղծագործություններ Կատեգորիա:Անգլերեն գրքեր Կատեգորիա:Անգլերեն գրականություն
Սելեմի
Բնակչություն
XX դարի սկզբին ուներ հայ, քուրդ և ասորի բնակչություն ։
Ծանոթագրություններ
Կատեգորիա:Արևմտյան Հայաստանի գյուղեր
Ֆուտբոլային լիգայի գավաթ 1991-92
Ֆուտբոլային լիգայի գավաթ 1991-92, Ֆուտբոլային լիգայի գավաթի -րդ խաղարկությունն է, որում հաղթեց «Մանչեսթեր Յունայթեդ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1991 ֆուտբոլում Կատեգորիա:1992 ֆուտբոլում
Ֆալկի
Ֆալկի, գյուղ Տրապիզոնի վիլայեթի Տրապիզոնի գավառում, Սյուրմենե ծովափնյա քաղաքից 7 կմ արևմուտք, Արսեն գյուղից 3 կմ հյուսիս-արևելք։ Նշանակված է Կովկասի ճանապարհային քարտեզում ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ֆուտբոլային լիգայի գավաթ 1992-93
Ֆուտբոլային լիգայի գավաթ 1992-93, Ֆուտբոլային լիգայի գավաթի 33-րդ խաղարկությունն է, որում հաղթեց «Արսենալ» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1992 ֆուտբոլում Կատեգորիա:1993 ֆուտբոլում
Վիլյավերդե դե Գուադալիմար
Վիլյավերդե դե Գվւադալիմար (Villaverde de Guadalimar), բնակավայր և մունիցիպալիտետ Իսպանիայում։ Գտնվում է Ալբասետե պրովինցիայում (Կաստիլիա-Լա Մանչա ինքնավար համայնքում)։ Մունիցիպալիտետը գտնվում է Սիեռա դե Ալկարաս ի Կամպո դե Մոնտել շրջանում։ Տարածքը կազմում է 73.38 կմ² Բնակչությունը՝ 425 մարդ (2010 թվականի տվյալներով)։
Lost (երգ, Linkin Park)
«Lost», ամերիկյան Linkin Park ռոք խմբի երգը։ Սկզբում ձայնագրվել է նրանց «Meteora» երկրորդ ստուդիական ալբոմի համար (2003), բայց պաշտոնապես թողարկվել է 2023 թվականի փետրվարի 10-ին որպես «Meteora» ալբոմի 20-ամյակի առթիվ նրա վերաթողարկման առաջին սինգլ։
Նախապատմություն և թողարկում
Linkin Park-ը նախկինում արդեն թողարկել էր իր ալբոմների վերահրատարակություններ։ 2020 թվականին վերահրատարակվել է «Hybrid Theory» (2000) դեբյուտային ալբոմը՝ նախկինում չհրապարակված երգերով։ 2022 թվականին թողարկվել է «Minutes to Midnight» (2007) ալբոմի դելյուքս տարբերակը ։ «Meteora»-ի վերահրատարակումը նախատեսվել է թողարկել 2023 թվականի ապրիլի 7-ին ։
Մայք Շինոդան գրել է. «Lost»-ը գտնելը նման էր սիրելի լուսանկար գտնելուն, որի մասին մոռացել ես, կարծես այն սպասում էր հարմար պահի, որպեսզի հայտնվի» ։ Ըստ Շինոդայի՝ երկրպագուները տարիներ շարունակ խնդրել են երգեր, որոնք պարունակում են հանգուցյալ առաջատար վոկալիստ Չեսթեր Բենինգթոնի ձայնը (ինքնասպան է եղել 2017 թվականի հուլիսի 20-ին ), և հայտարարվել է, որ «Lost»-ը Բենինգթոնի վոկալով չհրատարակված երգերից մեկն է, որը կներառվի Meteora-ի վերաթողարկման մեջ ։
Կոմպոզիցիա
«Lost» երգը նկարագրվել է որպես նու մետալ ոճով ստեղծագործություն՝ էլեկտրոնիկայի տարրերով ։ Նշվել է, որ «Lost»-ը հնչողությամբ նման է «Meteora»-ի  «Breaking the Habit» և «Numb» երգերին ։
Երաժշտական տեսահոլովակ
2023 թվականի փետրվարի 10-ին խմբի պաշտոնական Youtube-ալիքում հրապարակվել է «Lost» երգի տեսահոլովակը ։ Տեսահոլովակի վրա աշխատել են պրոդյուսեր և անիմատոր pplpleasr-ը և Web3 ստուդիան ։ Անիմե ոճով երաժշտական տեսահոլովակը նկարահանվել է որպես հին AMV ։ Դրա ստեղծման ժամանակ օգտագործվել է Kaiber նեյրոցանցը ։ Տեսանյութում կան բազմաթիվ հղումներ Linkin Park-ի անցյալ տեսանյութին և խմբի այլ էլեմենտների։ Յոթ ժամվա ընթացքում տեսանյութը հավաքել է 691 հազար դիտում ։
Նովոստեպնոե (գյուղ, Ջանկոյի շրջան)
Նովոստեպնոե (Новостепове, Yañı Canköy), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Նովո-Ջանկոյ։
2001 թվականի տվյալներով Նովոստեպնոե գյուղում բնակվում էր 1 685 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ֆուտբոլն Անգլիայում
Ֆուտբոլը, Անգլիայի ազգային սպորտաձևն է համարվում։ Նա համարվում է Միացյալ Թագավորության մշակույթի ամենամեծ դերը ունեցող սպորտաձևերից մեկը։ Ժամանակակից ֆուտբոլի ծագել է Անգլիայից, երբ 1863 թվականին ընդունվում են ֆուտբոլի կանոնները։ Անգլիայում գրանցված է ավելի քան 40 000 ֆուտբոլային ակումբ, այս ցուցանիշով Մեծ Բրիտանիան գերազանցում է աշխարհի մյուս երկրներից։
Ֆուտբոլային լիգայի համակարգը
Անգլիայի ֆուտբոլային լիգան հիմնադրվել է 1888 թվականին «Աստոն Վիլա»յի ղեկավարի՝ Ուիլյամ Մակգրեգորոմի կողմից։ Այդ լիգան դառնում է աշխարհի առաջին պրոֆեսիոնալ ֆուտբոլային լիգան։ Դրանից հետո Անգլիայում ստեղծվել են նաև այլ ֆուտբոլային լիգաներ։ Մի քանի տարիների բանակցություններից պարզ է դառնում, որ ֆուտբոլային ակումբներին թույլատրվում է մասնակցել լիգայի բարձր կամ ցածր բաժիներում, իրենց նվաճած դիրքերից ելնելով։ Այդ օրենքով ցանկացած անգլիական ակումբի թույլատրվում էր մասնակցել բարձր լիգային, սակայն նրանք պետք է պայքարեին այդ աստիճանին հասնելու համար։ Համաձայն այդ գործող օրենքին, ՖԻՖԱն 2010 թվականին Պրեմիեր Լիգա (Անգլիա)-յում գրանցում է 40 000 ֆուտբոլային ակումբի, որն 11 000-ով ավելի էր Բրազիլիայի ֆուտբոլի ֆեդերացիայում գտնվող ակումբներից։ Այդ ցուցանիշով, եթե նույնիսկ չհաշվենք Անգլիայի բնակչություն, ապա կարող ենք ասել, որ Անգլիայի Պրեմիեր Լիգա-յի ակումբների թվով ամենաբարձր տեղն է զբաղեցնում համաշխարհային ֆուտբոլում ։
Պրեմիեր Լիգա
1992 թվականին անգլիական ակումբների լավագույները դուրս են գալիս Ֆուտբոլային լիգայի կազմից, հիմնադրված Պրեմիեր Լիգա (Անգլիա)յում։ Անգլիայի Պրեմիեր Լիգայի ստեղծելու հիմնական գաղափարն այն էր, որ այլ դիվիզոնայի ակումբներին հնարովություն էր տրվում հանդես գալու Անգլիայի ֆուտբոլային բարձր լիգայում։ Պրեմիեր Լիգան պահպանում է իր կապերը Ֆուտբոլային լիգայի հետ, և ամեն սեզոնի վերջում նա իր լիգայից դուրս է թողնում ամենավերջին երեք տեղերը գրաված ակումբներին, սակայն իր լիգա է գալիս մեկ աստիճան ցածր լիգայի լավագույն երեք ակումբները։ Ընդհանուր Պրեմիեր Լիգայում խաղում են 20 ակումբներ։ Գործող չեմպիոնը համարվում է Չելսին։
Ֆուտբոլային լիգա
Համարվում է աշխարհի ամենահին լիգաներից մեկը։ Անգլիայի Ֆուտբոլային լիգան այս պահին համարվում է անգլիական երկրորդ լիգան՝ Պրեմիեր Լիգայից հետո։ Ներկա ժամանակներում լիգայում պայքարում են 72 ֆուտբոլային ակումբներ, որոնք պայքարում են երրորդ դիվիզոնիում։
Ֆուտբոլային կոնֆերացիա
Կազմված է երեք դիվիզիոներից՝ Ազգային, Հյուսիսային և Հարավային կոնֆերացիաներից։ Ընդհանուր ակումբների թիվը կազմում է 68 ակումբ։ Հյուսիսային և Հարավային կոնֆերացիաները գտնվում են միևնույն մակարդակի վրա, Ազգային կոնֆերացիայից սակայն հետ է ընկնում։ Ֆուտբոլային կոնֆերացիան գտնվում է անգլիական ֆուտբոլային լիգաների առաջին մակարդակում, որտեղ կարող են մրցել միայն կիսապրոֆեսիոնալ ակումբները։
Ծանոթագրություններ
Կատեգորիա:Ֆուտբոլն անգլիայում
(6275) Կիրյու
(6275) Կիրյու (Kiryu), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 14-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,900771 ա. մ., առավելագույնը մոտենում է 2,861 ա. մ. հեռավորության վրա և հեռանում 2,9405 ա. մ. ։ Արեգակի շուրջ մեկ ամբողջական պտույտ է կատարում 1804,55 երկրային օրվա ընթացքում, իր ուղեծրով շարժվելով միջինում 0,199496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էլիզաբեթ Բութ
Էլիզաբեթ Բուտ (Elizabeth Boott, ամբողջական անունը Elizabeth «Lizzie» Otis Lyman Boott, ), ամերիկացի նկարչուհի (19-րդ դար)։
Կենսագրություն
Ծնվել է 1846 թվականի փետրվարի 13-ին Բոստոնում՝ դասական երաժշտության կոմպոզիտորի՝ Ֆրենսիս Բութի և նրա կնոջ՝ Էլիզաբեթ Լիմանի ընտանիքում ։ Երբ աղջիկը դառնում է 18 ամսական, մահանում է մայրը։
Էլիզաբեթը կրթվում է հոր կողմից Իտալիայում, ապա նրանք 1865 թվականին վերադառնում են Բոստոն։ 1869 թվականին նա ընդունվում է ամերիկացի նկարիչ Վիլյամ Հանտի կանանց նկարչական դպրոցը։ Երեք տարի անընդմեջ (1876—1878) սովորել է Փարիզից ոչ հեռու Թոմ Կուտյուրի մոտ։ Հոր հետ 1879 թվականի ամառը Էլիզաբեթն անցկացրել է ֆրանսիացի նկարիչ Ֆրենկ Դյուվենեկի մոտ ։
Էլիզաբեթ Բութը կազմակերպել է մի քանի ցուցահանդեսներ։ Նրա առաջին անձնական ցուցահանդեսը անցկացվել է Բոստոնի պատկերասրահում (J. Eastman Chase’s Gallery) 1882 թվականին։
1886 թվականի մարտի 25-ին Էլիզաբեթը Փարիզում ամուսնացել է Դյուվենեկի հետ։ Ամուսնությունից հետո նրանք ապրել են ֆլորենցիայում Կաստելինի վիլայում նրա հոր հետ։ Նրանց որդին՝ Ֆրենկ Բութ Դյուվենեկը (1886—1985), դարձել է ինժեներ և ամուսնացել Ջոզեֆինա Ուիտնիի՝ ամերիկացի հարուստ մտածողի հետ։ Մահացել է պնևմոնիայից 1888 թվականի մարտի 22-ին Փարիզում, որտեղ գտնվում էր ընտանիքի հետ։ Թաղված է Ֆլորենցիայում (Cimitero թEvangelico degli գերեզմանոցում) ։
Հղումներ
Կատեգորիա:Ամերիկացի նկարչուհիներ Կատեգորիա:Ամերիկացի արվեստագետներ
Սոլդատսկոե (գյուղ, Տերբունսկի շրջան)
Սոլդատսկոե (Солдатское), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 1367 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Լիպեցկի մարզի Տերբունսկի շրջանի բնակավայրեր
Ֆուտբոլային լիգայի գավաթ 1993-94
Ֆուտբոլային լիգայի գավաթ 1993-94, Ֆուտբոլային լիգայի գավաթի 34-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1993 ֆուտբոլում Կատեգորիա:1994 ֆուտբոլում
Տալդի-Բուլակ (գյուղ, Երմեկեևսկի շրջան)
Տալդի-Բուլակ (Талды-Булак, Талдыболаҡ), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Երմեկեևսկի շրջանի բնակավայրեր
Լազուր
Լազուր, երկնագույնի երանգներից, ազուրիտ հանքաքարի գույն, ազուր ներկանյութի գույն, պարզ օրվա երկնքի գույն։
Լազուր կենդանական աշխարհում
Լազուրը բնության մեջ բավականին տարածված է։ Կենդանական աշխարհում՝ երկնագույն ճպուռ, կապույտ  թութակ, երկնագույն ալկիոն, երկնագույն երաշտահավ, կապույտ վարսակի կարդինալ, լազուր թռչուններ, լազուր ճանճասպան, Կաբանիս տանագրա, լազուր տանագրա մեղր ծծող, երկնագույն կաչաղակ, Malurus splendens, կապտականաչավուն արա թութակ։ Չինացիները նույնպես հավատում էին լազուր վիշապի գոյությանը։
Ստացում
Հին ժամանակներից ի վեր լազուրային պիգմենտը ստացվել է ազուրիտից կամ կոբալտի և ուլտրամարինի խառնուրդից։ Մայա հնդիկները օգտագործել են0 ինդիգոյի, ինդիգոյի տերևների և պալիգորսկիտի հանքանյութի բարդ կազմը։ Ցանկալի գույնի զարդեր պատրաստվել են լապիս լազուլիից։ Երբ արհեստական կապույտ ներկը հայտնվել է 18 -րդ դարի սկզբին, այն կոչվել է «բեռլինյան լազուր»։
Բանահյուսության և գրականության մեջ
Մ. Շոլոխովը լազուր է անվանել դեղնամոխրագույն տափաստանը և նույնիսկ կարմիր կարմիր կակաչը․  հարավային Դոնի վրա լազուրը սիրո գույնն է ՝ խառնված կրքի հետ ։
Սիմվոլիզմի մեջ
Հերալդիկայում լազուրը հասկացվում է ավելի լայն` ինչպես կապույտի կամ բաց կապույտի ցանկացած երանգ Զինանշանների սև և սպիտակ վերարտադրության մեջ այն պատկերված է հորիզոնական գծերով։ Խորհրդանշում է մեծահոգություն, ազնվություն, հավատարմություն, կատարելություն, երկինք։ Լազուրի և սպիտակի համադրությամբ ամենահայտնի դրոշներից մեկը ՄԱԿ -ի դրոշն է։
Պետական խորհրդի հերալդիկ ամփոփագիրը մատնանշել է Ռուսական կայսրության դրոշի գույները` սպիտակ, կապույտ և կարմիր։ Գույները որոշվել են Սուրբ սինոդի Հերալդիկ հանձնաժողովի կողմից (УК. 006-1999-ОК_ի պահ․ ГИМР)։
Գրականություն
Կատեգորիա:Գույներ Կատեգորիա:Ֆիզիկա Կատեգորիա:Պղնձի միացություններ Կատեգորիա:Գունանյութեր
Ճապկի արական
Ճապկի արական, հոնազգիներ ընտանիքի, ճապկի ցեղի բույս։
Նկարագրություն
Տերևաթափ, փոքր ծառ է մինչև 9 մ բարձրությամբ, հաճախ աճում է թփանման, 25—45 սմ բնի տրամագծով։ Բնի կեղևը ճաքճքված է, անջատվում է շերտերով, մուգ դարչնագույն է։ Երիտասարդ ընձյուղները կանաչ են, սկզբում ծածկված կարճ, պառկած մազմզուկներով, ավելի ուշ՝ դեղնամոխրավուն, կարմրագորշավուն, համարյա մերկ։ Տերևադասավորությունը հակադիր է։ Տերևները տարբեր ձևի են, ձվաձևից մինչև ձվաէլիպսաձև, նեղ էլիպսաձև և նշտարաձև, 4—11 սմ երկարությամբ, 3—5 սմ լայնությամբ, սրագագաթ, կլորավուն կամ սեպաձեւ հիմքով, վերևի կողմից՝ բաց կամ կապտականաչ, ներքևի կողմից՝ ավելի բաց գույնի, երկու կողմից էլ պառկած, խոզանականման մազմզուկապատ։ Ջղերի անկյուններում գանգուր մազմզուկների փնջեր կան։ Տերևակոթունները մազմզուկապատ են, 0,5—1 սմ երկարությամբ։ Ծաղկաբույլերը հովանոցաձև են, կազմված 1 5—25 ծաղիկներից, դեղին են, բացվում են վաղ գարնանը, տերևները բացվելուց շատ առաջ։ Առէջները համարյա 3 անգամ կարճ են պսակաթերթիկներից։ Սերմնարանը հակառակ կոնաձև է, խիտ պառկած մազմզուկապատ, սռնակը գլանաձև է, առէջներից կարճ։ Կորիզապտուղները մեծ մասամբ էլիպսոիդաձև կամ գլանաձև են, հազվադեպ գնդաձև, կամ տանձաձև, 1—3 սմ երկարությամբ, մուգ կարմիր, երբեմն՝ բաց կարմրավուն կամ վարդագույն, քաղցրաթթվաշ համով։ Կորիզը էլիպսոիդաձև է կամ իլիկաձև, գրեթե հարթ։ Ծաղկում է մարտ-ապրիլին (կարճատև եւ տաք ձմեռների դեպքում՝ փետրվարի վերջին), պտուղները հասունանում են սեպտեմբերին։ ունեն և ծածկված են սպիտակավուն բծերով, ունեն սպիտակ երիզ), պտուղները մանր են, ունեն դեղնասպիտակ գույն։ Պարտիզային ձևերը տարբերվում են նաև աճման բնույթով (թզուկ ձևեր)։ էկոլոգիական խումբը՝ X: Մշակության հավանական շրջանները՝ 7—10, 18—20, 23-28, 31 -32 :
Կիրառություն
Մշակվում է որպես պտղատու եւ դեկորատիվ կուլտուրա։ Պտուղները պարունակում են 8—9 % շաքար, 2—3,5 % ազատ թթուներ (հիմնականում՝ խնձորաթթու)։ Օգտագործում են թարմ վիճակում կամ պատրաստում են մուրաբա, կոմպոտ, կիսել, մարմելադ, խմիչքներ։ Հայտնի է որպես հակալնդախտային միջոց, լայնորեն օգտագործվում է ժողովրդական բժշկության մեջ, հատկապես մրսածության դեպքում։ Չափազանց բարձր է գնահատվում ամուր և ճկուն բնափայտը։ Կորիզները և տերեւները թեյի և սուրճի սուռոգատ են։ Բնափայտը, կեղևը և տերևները պարունակում են 7—1 6 % դաբաղանյութեր, ներկանյութեր, որոնցով կաշիները և գործվածքները ներկում են դեղին գույնի։ Ունի մի շարք պարտիզային ձևեր, որոնք աչքի են ընկնում տերևների գույնով (բացվելիս դեղին են և երկար ժամանակ պահպանում են այդ գույնի, կարմիր երանգ
Ծանոթագրություններ
Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Հրանտ Մադաթյան
Հրանտ Մադաթյան, ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից ԱԺ Տնտեսական հարցերի մշտական հանձնաժողովի անդամ ։
Կենսագրություն
Հրանտ Մադաթյանը ծնվել է Գեղարքունիքի մարզի Ծովագյուղ գյուղում՝ 1964 թվականի մայիսիս 24-ին։
1982-1984 թվականներին ծառայություն է իրականացրել խորհրդային բանակում։
Միչև 1989 թվականը սովորել է Հայկական գյուղատնտեսական ինստիտուտի ագրոնոմիական ֆակուլտետը։ Ագրոնոմ է։
1981-1982 թվականներին աշխատել է Գագարինավանի շինարարական խոշոր մեքենաների վերանորոգման գործարանում որպես փականագործ։ 1984-1985 թվականներին եղել է Ծովագյուղի խորհրդային տնտեսության բանվոր, 1985-1986 թվականներին` փոխտնօրեն, իսկ 1986-1988 թվականներին` Սևանի և Հրազդանի շրջանների բույսերի կարանտինի պետական տեսչության պետ, 1988-1991 թվականներին` Ծովագյուղի խորհրդային տնտեսության կուսկոմիտեի ազատված քարտուղար։ 1986-1991 թվականներին եղել է Սևանի շրջխորհրդի պատգամավոր, իսկ 1993-1995 թվականներին աշխատել է ՀՀ քաղավիացիայի վարչության «Տուրավիա» պետական ձեռնարկությունում որպես փոխտնօրեն։ 1995-2004 թվականներին եղել է «Սևան-Մոթել» ՊՓԲԸ, 2004-2007 թվականներին տնօրինել է «Սևան-Մոթել» ՓԲԸ-ն։
Հրանտ Մադաթյանը մասնակցություն է ունեցել Արցախյան ազատամարտին, իսկ 2016 թվականին իր հրամանատարությամբ գործող ջոկատի հետ միասին մասնակցել է Ապրիլյան քառօրյա պատերազմին։
Քաղաքական գործունեություն
1983-1991 թվականներին եղել է Խորհրդային Միության Կենտրոնական Կոմիտեի անդամ, իսկ 2007 թվականից «Բարգավաճ Հայաստան» կուսակցության անդամ։
2007-2012 թվականներին եղել է ԱԺ պատգամավոր (թիվ 23 ընտրատարածք)։ Անդամակցել է ԱԺ պաշտպանության, ազգային անվտանգության և ներքին գործերի մշտական հանձնաժողովին և։ «Բարգավաճ Հայաստան» խմբակցությանը։
2017-2018 թվականներին՝ ԱԺ պատգամավոր (թիվ 8 ընտրատարածք, «Ծառուկյան» կուսակցությունների դաշինք)։ Անդամակցել է ԱԺ տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովին և «Ծառուկյան» խմբակցությանը։